กลัวมาตรการจีนกระทบหุ้น
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 17 พ.ย. 2553
17 ส.ค. 2554

หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 17 พ.ย. 2553
โดย...นายกระทิง &amp; หญิงฟลอร์
หนังสือพิมพ์โพสต์ทูเดย์ ลึก กว้าง ไกล ได้ประเด็นแซ่ด ฉบับวันพุธที่ 17 พ.ย. 2553
...หุ้นไทยผวากลัวไปถึงประเทศจีน ออกมาตรการดูดสภาพคล่องคุมฟองสบู่ กดดัชนีรูดปิดต่ำสุดของวันปริ่มหลุด 1,000.73 จุด ร่วง 28.41 จุด หรือ 2.76% มูลค่าซื้อขาย 46,143 ล้านบาท 
...ต่างชาติขายน้อยกว่าที่คิด มียอดขายสุทธิ 702 ล้านบาท สถาบันกองทุน พอร์ต บล.ตกใจขาย รายย่อยสวนซื้อ 1,862 ล้านบาท 
...หากต่างชาติยังไม่เปลี่ยนใจกลับมาซื้อ เดี๋ยววันนี้ได้เห็นตลาดลงไปเล่นต่ำ 1,000 จุด แล้วอาการหนาวจะตามมาอีก ถึงคิวแบงก์ชาติไทยคงต้องทำอะไรอีกสักอย่างเพื่อสกัดสภาพคล่องที่ไหลเข้ามา อย่างล่าสุดแบงก์ชาติเกาหลีขึ้นดอกเบี้ยนโยบายอีก 0.25% เป็น 2.5% 
...หุ้นที่มี อย. รับรองน้องเล็กล่าสุดไปเร็วกว่าที่คิด เบรกไม่อยู่แล้ว บรรดาสาวกติดกันตรึม ขออย่างเดียว “อย.” อย่าเบรกบ่อย เดี๋ยวสาวกตกใจ อุตส่าห์ช่วยเล่น ช่วยไล่ ติดเบรกบ่อยๆ เกร็งเหมือนกัน 
...ล้างตากันให้ดี ปลด SP วันนี้ จีสตีล (GSTEEL) มีดีที่ผลดำเนินงานพลิกฟื้นกำไรได้ 
...“ซิมโฟนี่ คอมมูนิเคชั่น” (SYMC) ขายหุ้น 72 ล้านหุ้น วันนี้19 พ.ย. ราคา 8.80 บาท กำหนดวันซื้อขาย 26 พ.ย. รู้จัก SYMC ทำธุรกิจให้เช่าโครงข่ายวงจรสื่อสารความเร็วสูง บนสายเคเบิลใยแก้วนำแสง ระดับแนวหน้า แนวโน้มธุรกิจเติบโตดี จุดเด่นหนี้สินต่อทุนต่ำ 0.3 เท่า กำไรขั้นต้นสูงกว่า 70% และอัตรากำไรสุทธิสูงถึง 30-35% ในช่วง 3 ปีที่ผานมา